เรื่องร้องเรียน (ถนน) วันที่ 2022-06-08 12:09:10 — แขวงแสมดำ เขตบางขุนเทียน กรุงเทพมหานคร
สวัสดีค่ะ  ชื่อ นางสาวศศินันท์ เลิศศรีพรชัย
ต้องการร้องเรียน ร้านหมูกระทะ ข้างบ้างค่ะ ทำกลิ่นและควัน รบกวนมาหลายเดือนแล้ว
ที่ผ่านมา เคยคุยกับทางเจ้าของร้านแล้ว ว่าไม่ต้องการให้มาก่อกองไฟข้างบ้าน แต่เจ้าของร้านบอกว่า จะจัดการให้กลิ่นและควันรบกวนให้ แต่ก็ไม่ได้รับการแก้ไขใด ๆ
เราใช้วาจาพูดคุยด้วยความสุภาพมาหลายเดือนแล้ว จนกระทั่งเจ้าของร้านมาตะคอกใส่สามีดิฉันพร้อมพูดว่า "ถ้าไม่พอใจก็ให้ไปฟ้องเอา"
สามีดิฉันร้องเรียนไปที่สำนักงานเขตบางขุนเทียนไปแล้วหลายครั้ง พร้อมทั้งแจ้งไปที่ 1555 และเคยนำเรื่องร้องเรียนมาที่ฟองดูว์
ทางเจ้าหน้าที่ตอบกลับมาว่า "ได้ให้ทางเจ้าของร้านแก้ไขปรับปรุง"
จนกระทั่งวันนี้ เรื่องที่ดิฉันร้องเรียนก็ยังไม่ได้รับการแก้ไขใด ๆ เลย
ดิฉัน จะทำต้องอย่างไรต่อไปคะ 

1. พื้นที่ด้านข้างตึก เป็นพื้นที่ร่นของอาคาร ซึ่งตามกฏหมาย ร้านหมูกระทะไม่มีสิทธิ์ใช้พื้นที่ตรงนี้ แต่ละเมิด
2. กลิ่นและควัน ยังคงรบกวนคนในบ้านดิฉันเรื่อยมา โดยไม่มีท่าทีจะผ่อนเบาลงเลย

   ปกติดิฉันจะได้นั่งหน้าบ้าน หรือ ชั้น 2 เพื่อรับอากาศช่วงเย็น แต่ไม่สามารถทำได้ เนื่องจาก กลิ่นและควัน ลอยฟุ้งเต็มบ้านไปหมด
ดิฉัน เพิ่งหายจากอาการป่วยเป็นภูมิแพ้ และมีโรคประจำตัวเป็นภูมิแพ้อากาศ แต่ได้หายไปแล้วเมื่ออายุ 8 ขวบ
ตอนนี้ 2 เดือนมาแล้วที่ดิฉัน ไอเรื้อรัง ไม่หาย ต้องรับประทานยาแก้แพ้ทุกวัน 
เสื้อผ้า ที่เคยตากอยู่บนชั้น 2 ก็ต้องรีบเก็บ เพราะถ้าร้านหมูกระทะเปิด กลิ่นจะลอยขึ้นมาโดนเสื้อผ้า ทำให้เสื้อผ้าที่ตากมีกลิ่นเหม็นควันไฟ
ดิฉันเดือดร้อนมาหลายเดือนแล้วนะคะ ที่ผ่านมา พยายามอดทนเพราะทางเจ้าของร้านบอกว่า จะดำเนินการแก้ไขให้

ทางเจ้าหน้าที่เขตบางขุนเทียน ก็มาดูแลและส่งคำตอบมาว่า "เจ้าของร้านจะแก้ไขให้ภายใน 1 วัน " แต่ก็ไม่ได้รับการแก้ไข
วันนี้วันที่ 8 มิถุนายน 2565 แล้ว 
กลิ่น และ ควัน ไม่ได้มีท่าทีเบาบางลงเลย ถึงแม้วันนี้จะเป็นวันฝนตก
หากวันไหนเป็นวันปกติ อิฉันแทบนั่งในบ้านไม่ได้
ไม่สามารถทำงานในบ้านตัวเองได้ มันเจ็บปวดนะคะ

อยากให้มีเจ้าหน้าที่มาบังคับใช้กฏหมายได้แล้วนะคะ เพราะอิฉันจะไม่ไหวแล้ว วันนี้อาการไอหนักขึ้น ร่วมกับอาการปวดหัว เพิ่มขึ้นอีกค่ะ
ขอความกรุณาให้เจ้าหน้าที่ช่วยให้ร้านหมูกระทะ ไปจุดเตาไฟบริเวณอื่น และห้ามมีกลิ่นลอยเข้ามาในบ้านของดิฉันได้ไหมคะ เพราะนี่ไม่ไหวแล้วจริงๆ ถึงต้องมาร้องเรียน เพราะร้องเรียนไปหลายหน่วยงานแล้ว ไม่ได้ผลเลยค่ะ